CELEX: 62014FN0137
Language: el
Date: 2014-12-08 00:00:00
Title: Υπόθεση F-137/14: Προσφυγή-αγωγή της 8ης Δεκεμβρίου 2014 — ZZ κατά Επιτροπής

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/54
            
         Προσφυγή-αγωγή της 8ης Δεκεμβρίου 2014 — ZZ κατά Επιτροπής
   (Υπόθεση F-137/14)
   (2015/C 034/67)
   Γλώσσα διαδικασίας: η γερμανική
   
      Διάδικοι
   
   
      Προσφεύγων-ενάγων: ZZ (εκπρόσωπος: H. Tettenborn, δικηγόρος)
   
      Καθής-εναγόμενη: Επιτροπή
   
      Αντικείμενο και περιγραφή της διαφοράς
   
   Ακύρωση της απόφασης της Ευρωπαϊκής Υπηρεσίας Εξωτερικής Δράσης (ΕΥΕΔ), της 29ης Ιανουαρίου 2014, με την οποία καταγγέλθηκε η σύμβαση εργασίας αορίστου χρόνου του προσφεύγοντος-ενάγοντος, και αίτημα επιδίκασης χρηματικής ικανοποίησης για την ηθική βλάβη του.
   
      Αιτήματα
   
   Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της ΕΥΕΔ που του κοινοποιήθηκε με έγγραφο της ΕΥΕΔ της 29ης Ιανουαρίου 2014 και με την οποία καταγγέλθηκε η σύμβαση εργασίας αορίστου χρόνου του προσφεύγοντος, ώστε η ισχύς της σύμβασης αυτής να λήξει, κατόπιν τήρησης επτάμηνης προθεσμίας ειδοποίησης, τα μεσάνυκτα της 31ης Αυγούστου 2014,
            
         
               —
            
            
               να υποχρεώσει την ΕΥΕΔ να καταβάλει στον προσφεύγοντα εύλογη χρηματική ικανοποίηση, την οποία το Δικαστήριο ΔΔ θα καθορίσει κατά την κρίση του, για την ηθική βλάβη που προξένησε στον προσφεύγοντα η απόφαση της ΕΥΕΔ που αναφέρθηκε ανωτέρω στο αίτημα υπ’ αριθ. 1,
            
         
               —
            
            
               να υποχρεώσει την ΕΥΕΔ να καταβάλει στον προσφεύγοντα αποζημίωση που να καλύπτει εξ ολοκλήρου την υλική ζημία του, και συγκεκριμένα να του καταβάλει όλους τους μισθούς που του οφείλει και όλες τις λοιπές δαπάνες στις οποίες υποβλήθηκε ο προσφεύγων λόγω της παράνομης συμπεριφοράς της ΕΥΕΔ (αφού αφαιρεθούν τα επιδόματα ανεργίας που εισέπραξε ο προσφεύγων και τα εισοδήματα που απέκτησε από την εργασία του),
               επικουρικά, για την περίπτωση κατά την οποία η επανένταξή του στην υπηρεσία και/ή η συνέχιση της απασχόλησής του υπό τους ίδιους εργασιακούς όρους δεν πραγματοποιηθεί για νομικούς ή αντικειμενικούς λόγους, να υποχρεώσει την ΕΥΕΔ να του καταβάλει αποζημίωση για την υλική ζημία που υπέστη λόγω της παράνομης καταγγελίας της εργασιακής του σχέσης, η οποία να ισούται με τη διαφορά μεταξύ των πράγματι προσδοκώμενων εισοδημάτων του καθ’ όλη τη διάρκεια του βίου του και των εισοδημάτων που θα είχε αν εξακολουθούσε να ισχύει η σύμβαση, λαμβανομένων υπόψη των συνταξιοδοτικών παροχών και λοιπών δικαιωμάτων του, και
            
         
               —
            
            
               να καταδικάσει την ΕΥΕΔ στα δικαστικά έξοδα.